open-index/open-wikipedia-markdown huggingface dataset:
לונה 24

**לונה 24** הייתה גשושית לחקר הירח ששוגרה על ידי ברית המועצות כחלק מתוכנית לונה. הגשושית שוגרה ב-9 באוגוסט 1976, נחתה על הירח ב-18 באוגוסט וחזרה לכדור הארץ ב-22 באוגוסט. בקפסולה שחזרה לכדור הארץ היו דגימות מקרקעית הירח. זו הייתה הגשושית האחרונה בתוכנית לונה.

## מהלך המשימה
הגשושית כללה יחידת נחיתה על הירח, טיל ירח-כדור הארץ וקפסולת חזרה. הגשושית נבנתה במשרד לאבוצ'קין.

השיגור המוצלח בעזרת משגר פרוטון K בוצע ב-9 באוגוסט. ב-13 באוגוסט הגיע הגשושית למסלול סביב הירח וביצעה הקפות במשך מספר ימים. ב-18 באוגוסט בוצעה נחיתה רכה באזור ים המשברים. לאחר הנחיתה בוצעה לקיחת דוגמה מהקרקע של הירח שהועברה לקפסולת חזרה. ב-19 באוגוסט בוצע שיגור מהירח. מסת הטיל עם קפסולת חזרה היה 512 ק"ג. ב-22 באוגוסט קפסולת החזרה התנתקה מהטיל. היא הייתה במשקל 35 ק"ג וכללה ציוד שידור, אנטנות ומצנח. על הקפסולה היו 170 גרם של חומר מהירח.

## איתור מים בדגימות שהוחזרו
בפברואר 1978 פרסמו המדענים הסובייטים M. Akhmanova, B. Dement'ev, and M. Markov and Analytic Chemistry ממכון Vernadsky לגיאוכימיה וכימיה אנליטית מאמר הטוען לאיתור מים בוודאות גבוהה. המחקר שלהם הראה שהדגימות שהוחזרו לכדור הארץ על ידי הגשושית הכילו כ-0.1% מים במסה, כפי שניתן היה לראות בספקטרוסקופיה של בליעת אינפרא אדום (באורך גל של כ-3 מיקרומטר), ברמת זיהוי בערך פי 10 מעל הסף של מובהקות, אם כי "המחברים... לא היו מוכנים להתחייב במוניטין שלהם בהצהרה מוחלטת לפיה נמנע לחלוטין זיהום יבשתי. "ממצא זה ייצג את הזיהוי הראשון של תכולת מים על פני הירח, אם כי תוצאה זו לא אושרה על ידי חוקרים אחרים.
## קישורים חיצוניים

* תיאור הגשושית
* [נתונים מאתר [נאס"א]]
* תיאור המשימה 

## הערות שוליים

קטגוריה:תוכנית לונה
קטגוריה:גשושיות סובייטיות
קטגוריה:1976 בברית המועצות
ספורט במרילנד

[ממוזער|250x250 פיקסלים| [אוריול פארק בקאמדן יארדס, אצטדיונה הביתי של קבוצת הבייסבול מליגת ה-MLB, בולטימור אוריולס.]]
ב**[[מרילנד]]** מספר מועדוני ספורט מקצועיים, גדולים וקטנים. שתי קבוצות פוטבול מליגת ה-NFL משחקות במרילנד, וושינגטון קומנדרס ובולטימור רייבנס, וקבוצת הבייסבול מליגת ה-MLB, בולטימור אוריולס, משחקת גם היא במדינה. בסך הכל למדינה שלוש קבוצות בארבע הליגות המקצועניות בצפון אמריקה.

מספר ספורטאים גדולים בהיסטוריה גדלו במרילנד. הבולט מביניהם הוא בייב רות', שנחשב לשחקן הבייסבול הטוב בהיסטוריה ושיחק באוריולס כששיחקו במינור ליג, בבוסטון רד סוקס ובניו יורק יאנקיז. עוד ספורטאים שגדלו במדינה הם השחיינים קייטי הוף ומייקל פלפס (שנחשב לשחיין הטוב בהיסטוריה והספורטאי המעוטר בתולדות המשחקים האולימפיים) והכדורסלנים מאגסי בוגס ורוברט הורי.
[ממוזער|250x250 פיקסלים| [אצטדיון בנק M&T, אצטדיונה הביתי של קבוצת הפוטבול מליגת ה-NFL, בולטימור רייבנס.]]
מאז 1962, הספורט המדינתי הרשמי של מרילנד הוא תחרות הפלה ברומח, ולקרוס הוא הספורט הקבוצתי הרשמי של המדינה מאז 2004. בשנת 2008, מתוך כוונה לקדם כושר גופני לכל הגילאים, הכריזה מרילנד על הליכה על תרגיל ההתעמלות הרשמי של המדינה והפכה למדינה הראשונה עם תרגיל מדינתי רשמי.

## קבוצות מקצועיות גדולות

[שמאל|ממוזער|250x250 פיקסלים| [מגרש פדקס, אצטדיונה הביתי של קבוצת הפוטבול מליגת ה-NFL, וושינגטון קומנדרס.]]
למרילנד קבוצות ספורט מקצועיות בארבע הליגות המקצועניות בצפון אמריקה בעיר בולטימור ובפרוורי וושינגטון די. סי. הנמצאים במרילנד. שתי קבוצות משחקות בבולטימור - בולטימור רייבנס מה-NFL ובולטימור אוריולס מה-MLB. בנוסף, קבוצת ה-NFL בולטימור קולטס שיחקה בבולטימור מ-1953 עד 1983 לפני שעברו לאינדיאנפוליס, אינדיאנה.

הוושינגטון קומנדרס (לשעבר וושינגטון רדסקינס) מה-NFL משחקים בלנדובר, מרילנד. הוושינגטון קפיטלס מה-NHL והוושינגטון ויזארדס (לשעבר בולטימור בולטס, ואז וושינגטון בולטס) שיחקו במרילנד לפני שעברו ב-1997 לקפיטל ואן ארנה שנבנתה במרכז וושינגטון.

בעיר שיחקה גם קבוצת הכדורסל בולטימור בולטס המקורית, שבימיה האחרונים התחרתה ב-NBA והתפרקה בסוף עונת 1953/54. הקבוצה זכתה באליפות ליגת ה-ABL בעונת 1947/48 לאחר ניצחון על פילדלפיה ווריורס בגמר.

## קבוצות אחרות
במרילנד משחקות קבוצות בעיקר מליגות חובבניות ממגוון ענפי ספורט: כדורסל, בייסבול, פוטבול, הוקי קרח, כדורגל, קריקט, אולטימייט, סופטבול, טניס ורוגבי.

## ספורט תיכונים מכללות
במרילנד מספר מכללות ואוניברסיטאות, וכמקובל בארצות הברית, לכל אחת מועדון ספורט בעל קבוצות מענפים שונים המתמודדות בליגות ה-NCAA. במדינה 9 מכללות הנמצאות בחטיבה I של ה-NCAA, והן יכולות להעניק מלגות לספורטאים על מנת שישחקו בקבוצות שלהן.

הדבר נכון גם לגבי בתי הספר התיכונים במדינה, אף על פי שהם מתחרים במסגרת שונה ולא יכולים להעניק מלגות.

## ראו גם
* רשימת ספורטאים ממרילנד

## קישורים חיצוניים

## הערות שוליים

קטגוריה:מרילנד: ספורט
קטגוריה:ארצות הברית: ספורט לפי מדינה
קטגוריה:ארצות הברית: ספורט
הווריד התת-בריחי

ממוזער|ורידי הראש והצוואר
**הווריד התת-בריחי** (TA: vena subclavia) הוא וריד זוגי הנמצא בבית החזה ומנקז את הדם המגיע מן הזרוע. הווריד הוא המשכו של וריד בית השחי, מהגבול החיצון של הצלע הראשונה, מתחת לעצם הבריח, לעבר גבולו התיכון של שריר המעלות הקדמי, שם הוא מתמזג עם וריד הצוואר הפנימי ליצירת וריד הזרוע והראש. וריד הצוואר החיצוני גם הוא מתמזג עם הווריד התת-בריחי.

לווריד התת-בריחי השמאלי תפקיד גם בניקוז הלימפה, בהיותו כלי הדם שאליו מתנקז צינור החזה. מכיוון שהווריד הוא וריד מרכזי, גדול וממוקם יחסית שטחי, הוא משמש לעיתים לצנתרים ורידיים מרכזיים.

## מחלות
מחלת פאג'ט-שרוטר כוללת פקקת של הוורידים התת-בריחיים.

## ראו גם
* העורק התת-בריחי

## קישורים חיצוניים

## הערות שוליים

קטגוריה:ורידים
בצלאל טביב

**בצלאל טביב** (נולד ב-1937) הוא איש ציבור שכיהן כראש המועצה המקומית ערד בין 1989 ל-1995, וכראש העירייה הראשון מ-1995 ועד 2003.

## ביוגרפיה
נולד בראשון לציון ב-1937 לאברהם טביב שעלה ארצה מתימן בתקופת העלייה השנייה (לימים חבר הכנסת הראשונה), ולכדייה. התייתם מאביו בגיל 13.

נמנה עם מייסדי ערד, והיה מזכיר מועצת הפועלים בערד למשך ארבע קדנציות. בשנת 1967 נבחר למועצת ערד מטעם המערך. בבחירות לרשויות המקומיות שנערכו ב-1973 נבחר שנית למועצה
, והיה לסגנו וממלא מקומו של ראש המועצה אברהם בייגה שוחט למשך שלוש קדנציות. כמו כן היה ביחד עם בייגה שוחט נציג של ערד במרכז מפלגת העבודה.

לאחר ששוחט נבחר לכנסת, נבחר לראש רשימת המערך בערד, ובבחירות לרשויות המקומיות בשנת 1989 נבחר מטעמה לראשות המועצה. ב-1995 הוכרזה ערד כעיר, וטביב היה לראש העירייה הראשון. הוא כיהן בתפקידו עד שנת 2003. במקביל, שימש סגן יו"ר מרכז השלטון המקומי וחבר המועצה הארצית לתכנון ובנייה.

לאחר פרישתו, מכהן כחבר הנהלה בגופים שונים ומתנדב בעמותות שונות מקומיות שונות בערד כמו "קרן דבורה מאיר לקידום חברתי וחינוכי בערד" ו"חלום של כל ילד", וכן היה פעיל בעמותת "אמנות לעם". במהלך מלחמת לבנון השנייה, ריכז את הסיוע מטעם מרכז השלטון המקומי ליישובי הצפון. בזמן מבצע עופרת יצוקה ריכז את הסיוע לעיר אופקים מטעם משרד הפנים ומרכז השלטון המקומי.

## חיים אישיים
היה נשוי למרגלית לבית תם (נפטרה ב-1996) ואב לחמישה. מתגורר בערד. בנו משה נפטר בשנת 2021.

## קישורים חיצוניים
* טביב, בצלאל, באתר האגודה לטיפוח חברה ותרבות מורשת יהדות תימן.

## הערות שוליים

קטגוריה:מזכירי מועצות פועלים
קטגוריה:ראשי מועצת ערד
קטגוריה:ראשי עיריית ערד
קטגוריה:ראשי רשויות מקומיות מטעם העבודה
קטגוריה:סגני ראשי רשויות מקומיות בישראל
קטגוריה:מייסדי עיירות וערי פיתוח בישראל
קטגוריה:ישראלים שנולדו ב-1937
1977 באסטרונאוטיקה

בערך זה מצוינים אירועים בולטים שהתרחשו במהלך שנת 1977 ונוגעים לתחום האסטרונאוטיקה.

## אירועים בולטים
[שמאל|ממוזער|200px|תחילת פעילות תחנת חלל [סאליוט 6. תחנת חלל ראשונה שפלעה מספר שנים וקיבלה מספר רב של משלחות]]
במהלך השנה בוצעו 130 שיגורים, 102 מהם (78%) על ידי ברית המועצות.
* 20 באוגוסט – ארצות הברית שיגרה את החללית וויאג'ר 2.
* 5 בספטמבר – ארצות הברית שיגרה את החללית וויאג'ר 1.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
חקלאות ברשות הפלסטינית

ממוזער|חקלאים פלסטינים מוסקים זיתים, נובמבר 2015

**ה[[חקלאות]] ב[[הרשות הפלסטינית|רשות הפלסטינית]]** מהווה חלק עיקרי בכלכלת הרשות הפלסטינית. ייצור וייצוא סחורות חקלאיות מהווה חלק חשוב בכלכלה. על פי המועצה האירופית ליחסי אירופה -הפלסטינים , המגזר החקלאי מעסיק באופן לא רשמי כ-90% מהפלסטינים ובאופן רשמי כ-13.4% מהם. כמו, שטחי החקלאות מתפרסים על פני כ־2 מיליון דונם אדמה. כאשר כ־45% מהחקלאות מיועד לגידול זית לשמן.

לטענת בנק העולמי, עובדי ענף החקלאות הפלסטינית סובלים משימוש בקרקעות שלהם למטרות צבאיות של צבא הגנה לישראל (אשר שולט בחלקים נרחבים מיהודה ושומרון) וכן לאדמות שמשמשות למגורי מתנחלים.

## היסטוריה

לאחר מלחמת ששת הימים, מדינת ישראל עודדה את הפלסטינים לעבוד בענף החקלאות. שר הביטחון הישראלי, משה דיין עודד באופן אקטיבי את התרחבות ענף החקלאות בכלכלה הפלסטינית, כתוצאה מעידוד זה גדל הפריון החקלאי ביהודה ושומרון ב-16% בממוצע שנתי.

עד מהרה פתחה השליטה הישראלית על יהודה ושומרון אופקי תעסוקה חדשים ומשמעותיים בפני האוכלוסייה הפלסטינית, שהחלה לעבוד במשק הישראלי, בעיקר כפועלים בעבודות פשוטות כדוגמת חקלאות, בנייה וניקיון. התעסוקה במשק הישראלי הובילה עד מהרה לפריחה כלכלית חסרת תקדים ביהודה ושומרון, כמו גם לזניחת חלק מהחקלאות המסורתית, שרווחיותה הנמוכה לא יכלה להתחרות בשכר העבודה של המשק הישראלי. לפריחה הכלכלית תרמה גם מדיניות הגשרים הפתוחים שאפשרה את המשך הייצוא החקלאי לירדן, כמו גם הכנסת שיטות עיבוד חקלאיות מתקדמות על ידי מדריכים מטעם משרד החקלאות הישראלי.

שינוי מדיניות בעניין החקלאות הפלסטינית הוחלט לאחר המהפך, בו עלתה לשלטון מפלגת הליכוד. ממשלה הליכוד שהוקמה החליטה להפסיק את התמריצים שנתנה ממשלת ישראל לחקלאים לפלסטינים. ממשלת הליכוד ראתה בחקלאות המקומית מכשול למטרתה לספח את שטחי יהודה ושומרון, כתוצאה ממדיניות זאת מלבד הפסקת התמריצים הוחלט גם על צמצום מכסות המים שניתנן לחקלאים הפלסטינים, החלטה זו אילצה רבים מהחקלאים לעזוב את אדמותיהם ולעבור לעבוד בישראל.

בנובמבר 2014 פורסם כי כרמי הזיתים ביהודה ושומרון, מהווים כ־45% משטחי החקלאות הפלסטינית וכ־85% משטחי עצי הפרי ביהודה ושומרון, כמו כן פורסם כי באותה שנה מכרו הפלסטינים כ־13 אלף טונות של זית לשמן זית (היבול הפלסטיני כולו עמד באותה שנה על כ-58 אלף טונות). על פי נתוני מועצת שמן הזית העולמית, הכמות המופקת ברשות הפלסטינית בין השנים 2011 ו-2021 נעה בין 15 אלף ל-24 אלף טון שמן, כמות גדולה במקצת מהנתון המקביל בישראל.

על אף שמדובר בהפרה של הסכמי אוסלו, ביולי 2022 פורסם כי משרד התחבורה הפלסטיני יחד עם מושל נפת טובאס מעניקים רישיונות פעילות בחינם לחקלאים פלסטינים שיוכיחו כי השתלטו על שטחים חדשים בשטח C (שטח שעל פי הסכמי אוסלו, נחשב הן אזרחית והן ביטחונית תחת שליטה ישראלית).

## קישורים חיצוניים

* 
## הערות שוליים

*
יחסי אסוואטיני–סין

**יחסי אסוואטיני–סין** הם יחסי החוץ בין אסוואטיני והרפובליקה העממית של סין. שתי המדינות מעולם לא כוננו יחסים דיפלומטיים, ואסוואטיני כוננה יחסים דיפלומטיים עם הרפובליקה של סין לאחר עצמאותה ב-1968, שנשמרו עד היום. נכון לעכשיו, ענייני הרפובליקה העממית של סין באסוואטיני נמצאים בסמכות השיפוט של השגרירות בפרטוריה, דרום אפריקה.

## סקירה כללית
מאז שאסוואטיני הקימה יחסים דיפלומטיים עם ממשלת הרפובליקה של סין ממש בתחילת עצמאותה, לאסוואטיני ולרפובליקה העממית של סין יש מעט מגעים רשמיים. בספטמבר 1972 שלח ג'ואו אנלאי, ראש מועצת המדינה של הרפובליקה העממית של סין, הודעת ברכה לאסוואטיני ביום השנה הרביעי לעצמאותה. באוקטובר 1992, גו ינגצ'י, סגן נשיא בכיר של אגודת הצלב האדום של סין, הוביל משלחת להשתתף בישיבה ה-30 של מועצת הפדרציה הבינלאומית שהתקיימה במבבנה, במהלכה נפגש עם מסוואטי השלישי, מלך אסוואטיני. במאי 2018, לאחר שבורקינה פאסו ניתקה את הקשרים הדיפלומטיים עם הרפובליקה של סין וכוננה קשרים דיפלומטיים עם הרפובליקה העממית של סין, שר החוץ וואנג יי מהרפובליקה העממית של סין קרא לאסוואטיני להשתתף בפורום על שיתוף פעולה בין סין לאפריקה, אבל שר החוץ של הרפובליקה של סין וו ז'אוקסי ציטט משגריר אסוואטיני שהוא מזלזל בסין.

ב-31 בינואר 2020, שגרירות הרפובליקה העממית של סין בפרטוריה, דרום אפריקה פרסמה שבה מתחה ביקורת על אסוואטיני, "ללא יחסים דיפלומטיים, אין אינטרסים מסחריים." שגרירות סין בדרום אפריקה גם ציינה כי "לאסוואטיני אין יחסים דיפלומטיים עם סין, אך היא נהנית מאינטרסים כלכליים ומסחריים, דבר שאינו הוגן כלפי יותר מ-1.4 מיליארד אזרחים סינים." בהקשר זה, או ג'יאנגאן, דובר משרד החוץ של הרפובליקה של סין, מתח ביקורת: "האופי המכוער של המשטר הסיני ואמצעי הדיכוי הנתעבים שלו הם מגעילים, ונועדו לגינוי על ידי דעת הקהל הבינלאומית."

עם זאת, בניגוד לנוהג המונרכיה הנוכחית באסוואטיני, המפלגה הקומוניסטית של אסוואטיני, שהתנגדה נחרצות לראשונה, גינתה בחריפות את הראשונה על המשך קיום יחסים דיפלומטיים עם הרפובליקה של סין, ואף האשימה את טאיוואן על "המאמצים של המחוז המתפרק להתחזות למדינת לאום בתום לב תוכננו תמיד כאמצעי לערער את היציבות של סין", מה שמצביע על כך שאם המפלגה תעלה לשלטון ותבטל את המלוכה בעתיד, היא תיצור יחסים דיפלומטיים עם הרפובליקה העממית של סין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בנין–סין

**יחסי בנין–סין** הם היחסים הנוכחיים וההיסטוריים בין בנין לרפובליקה העממית של סין.

## סקירה כללית
שתי המדינות כוננו לראשונה יחסים דו-צדדיים בנובמבר 1964. בינואר 1966 הכירה בנין ברפובליקה של סין (טאיוואן) וניתקה את היחסים עם הרפובליקה העממית של סין. בנין וסין כוננו מחדש את היחסים ב-1972 תחת משטרו של מתיו קרקו בבנין. בנין וסין קיימו באופן קבוע ביקורים רמי דרג, כאשר קרקו ביקר באופן אישי בבייג'ינג ב-1976, 1986 ו-1998. היחסים התמקדו בפיתוח מסחרי. מאז 1972, בנין תומכת במדיניות סין האחת של סין.

## התפתחות כלכלית
סין סייעה לבנין ביצירת מספר פרויקטים של עבודות ציבוריות, כולל בית חולים בלוקוסה ואצטדיון הידידות קוטונו. מימון פיתוח סיני עדכני יותר לבנין כולל מענק של 160 מיליון יואן לבניית גשר עילי בקוטונו וכן בניית מרכז לפיתוח כלכלה ומסחר. Zhejiang Tianshi International Cooperation Economic and Technological Cooperation השלימה את בניית המרכז בשנת 2009 בעלות כוללת של 50 מיליון יואן. בשנות ה-90 וה-2000, בנין הייתה צרכנית מרכזית של מוצרים סיניים; לדוגמה, בשנת 2002, שווי הסחר הכולל של החלפות בין שתי המדינות היה כ-437 מיליון דולר; בנין ייצאה לסין סחורות בשווי של כ-17 מיליון דולר, ואילו בנין ייבאה סחורות סיניות בשווי 420 מיליון דולר.

במרץ 2018, הנשיא פטריס טאלון אישר לסין לפתח מסילת רכבת המקשרת בין קוטונו לניאמי, בעלות מוערכת של 4 מיליארד דולר.

## יחסי תרבות
לאחר כינון היחסים, סין הקימה "מרכז תרבות סין" בקוטונו. כ-25 סטודנטים בנינים לומדים מדי שנה בסין. מרכז התרבות של סין בבנין נפתח לקהל ב-1988. במרכז זה יותר ממאה בנינים לומדים את השפה הסינית בשנה אחת. במרכז זה מתקיימים גם כנסים ותערוכות על התרבות הסינית.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מאוריטניה–סין

**יחסי מאוריטניה–סין** הם היחסים הבילטרליים בין סין למאוריטניה. סין ומאוריטניה כוננו יחסים דיפלומטיים ב-19 ביולי 1965. סין מחזיקה במאוריטניה שגרירות בנואקשוט. מאוריטניה מחזיקה בסין שגרירות בבייג'ינג.

## היסטוריה
ממשלת מאוריטניה נהנית מקשרים הדוקים עם ממשלת הרפובליקה העממית של סין. בשנים האחרונות הם חתמו על שורה של הסכמים והחליפו שורה של מחוות דיפלומטיות שחיזקו את הקשר ביניהם.
ממשלת סין גילתה לאחרונה עניין מיוחד במרבצי הנפט של מאוריטניה. הפקת הנפט במאוריטניה החלה בפברואר 2006, ועד מאי באותה שנה חתמו ממשלות סין ומאוריטניה על הסכם על שיתוף פעולה חברתי וכלכלי. באוקטובר 2006 החל תאגיד הנפט הלאומי של סין לקדוח בארות נפט במאוריטניה, וקיבל שלושה היתרי חיפוש נוספים במאוריטניה. ממשלת מאוריטניה רואה בהפקת נפט אמצעי משמעותי להגברת הצמיחה הכלכלית.

במהלך הקמפיין לבחירות לנשיאות של מאוריטניה במרץ 2007, המועמד סידי אולד צ'יח עבדאללהי שיבח את קשריה המתהדקים של מאוריטניה עם סין, והבטיח "להמשיך בדרך של חיזוק היחסים הבילטרליים בכל מאמצי".

## זכויות אדם
ביוני 2020, מאוריטניה הייתה אחת מ-53 מדינות שתמכו בחוק הביטחון הלאומי של הונג קונג באו"ם.

## מימון פיתוח סיני למאוריטניה
משנת 2000 עד 2012, היו כ-15 פרויקטים רשמיים של מימון פיתוח סיניים שזוהו במאוריטניה באמצעות דיווחים שונים בתקשורת. פרויקטים אלו נעים מהרחבת נמל נואקשוט ב-900 מטר דרך הלוואה מועדפת בסך 2 מיליארד יואן סיני מבנק Ex-Im של סין ועד הלוואה בסך 136 מיליון דולר מהממשלה הסינית להקמת שדה תעופה בינלאומי חדש בנואקשוט.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי נמיביה–סין

[ממוזער| שגרירות סין לשעבר ב[וינדהוק|ווינדהוק, נמיביה.]]
היחסים הבילטרליים בין הרפובליקה העממית של סין לרפובליקה של נמיביה כוננו לראשונה למחרת עצמאותה של נמיביה, אך היחסים עם תנועות העצמאות של נמיביה החלו בשנות ה-60.

## תמיכה סינית בתנועות עצמאות
החל משנות ה-60, במהלך מלחמת העצמאות של נמיביה, סיפקה סין לתנועות עצמאות שונות של נמיביה (בתחילה האיחוד הלאומי דרום מערב אפריקה (SWANU) ומאוחר יותר לארגון העם של דרום מערב אפריקה (SWAPO) "תמיכה מוסרית וחומרית".

## סין מאז עצמאות נמיביה
סין ונמיביה כוננו יחסים דיפלומטיים ב-22 במרץ 1990, למחרת עצמאותה של נמיביה. ממשלת נמיביה היא תומכת של מדיניות סין האחת.

## יחסים כלכליים
סין ונמיביה פיתחו קשרים כלכליים הדוקים, כאשר הסחר צמח פי שניים בין שתי המדינות מ-2003 עד 2006.

### מימון פיתוח סיני לנמיביה
משנת 2000 עד 2011, היו כ-64 פרויקטים סיניים רשמיים למימון פיתוח שזוהו בנמיביה באמצעות דיווחים שונים בתקשורת. במהלך ביקור בפברואר 2007, נשיא סין חו ג'ינטאו התחייב לנמיביה "מיליארד יואן של הלוואות מוזלות, 100 מיליון דולר של אשראי מועדף ליצוא, מענקים של 30 מיליון יואן ו-30 מיליון יואן של הלוואות ללא ריבית." בנובמבר 2005, נשיא נמיביה, Hifikepunye Pohama, וחבר הלשכה המדינית של סין, לי צ'אנג צ'ון, היו עדים לחתימה על הלוואה מוזלת בסך 250 מיליון יואן על ידי בנק היצוא-ייבוא של סין, שתשמש לרכישת קטרים ורכבות עבור רכבת חדשה שנבנית בצפון נמיביה.

## הגירה
על פי ההערכות, מספר רב של סינים התגוררו בנמיביה מאז העצמאות. בשנת 2006 נאמד מספרם ב-40,000.

## שערורייה של יוה ג'יאנג
באפריל 2008, משלוח נשק על ה-An Yue Jiang הפליג מסין והיה מיועד לזימבבואה. היא נעצרה ביציאה לדרום אפריקה בגלל מחאות בנוגע לנשק והבחירות השנויות במחלוקת לנשיאות זימבבואה שהתקיימו חודש קודם לכן. בחיפוש אחר יעד לספינה, נשמעו שמועות שהיא תעגון בנמיביה בוואלוויס ביי. ב-24 באפריל 2008, התקיימה מחאה בבירת נמיביה וינדהוק, שם צעדו מאתיים מפגינים מפארק גן חיות במרכז וינדהוק אל השגרירות הסינית. בין המובילים את המפגינים היו הבישוף והפוליטיקאית של SWAPO, זפניה קמטה ומרכז הסיוע המשפטי. כתוצאה מהמאבק הספינה לא עגנה בנמיביה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מזרח טימור – מיאנמר

**יחסי מזרח טימור–מיאנמר** הם היחסים הבין-ממשלתיים בין **[[מזרח טימור|הרפובליקה הדמוקרטית של מזרח טימור]]** ל**[[מיאנמר|רפובליקה של איחוד מיאנמר]]**.

## סקירה כללית
מזרח טימור ומיאנמר כוננו יחסים דיפלומטיים ב-26 בספטמבר 2006.

זוכת פרס נובל לשלום ושר החוץ של מזרח טימור לשעבר, ז'וזה רמוס הורטה, קרא שוב ושוב לשחרר את זוכת פרס נובל לשלום אונג סן סו צ'י הכלואה במיאנמר. בשנת 2011, כנשיא מזרח טימור, הבטיח רמוס הורטה תמיכה ברפורמות במיאנמר. בנוגע לרדיפת בני ההרוהינגיה במיאנמר, רמוס-הורטה הגן באופן חלקי על ראש הממשלה בפועל ב-2017 אונג סן סו צ'י, ובהחלט נקט עמדה נגד הפרות זכויות אדם.

באוגוסט 2013, משלחת ממיאנמר ביקרה במזרח טימור כדי ללמוד על המערכת הפיננסית וניהול המשאבים בפרט. ראש ממשלת מזרח טימור, שננה גוסמאו, ביקר במיאנמר בחודש שלאחר מכן.

היחסים בין שתי המדינות התדרדרו לאחר ההפיכה הצבאית במיאנמר בפברואר 2021. ב-3 באוגוסט 2023, הכריז סננה גוסמאו כי מזרח טימור, כמדינה דמוקרטית, לא תצטרף לאיגוד מדינות דרום-מזרח אסיה כל עוד משטרים צבאיים, כמו במיאנמר, יתקבלו באיגוד. בעקבות זאת גירש הממשל הצבאי במיאנמר את אוולינו פרננדס שימנס פריירה, שגריר מזרח טימור, מהמדינה.

ב-9 בדצמבר 2023, ממשלת האחדות הלאומית של מיאנמר  מהאופוזיציה העלתה סרטון של נשיא מזרח טימור ז'וזה רמוס הורטה ברשתות החברתיות, בו קרא לחיילי צבא מיאנמר לנטוש את החונטה הצבאית ולהגן על העם. החונטה הגיבה בכעס, וב-13 בדצמבר קבוצות לאומניות התומכות בצבא הפגינו נגד נשיא מזרח טימור מול בניין עיריית יאנגון. העצרת אורגנה על ידי הנזיר הלאומני, שכבר הוביל הפגנות נגד סין ביאנגון בנובמבר. דוברים המזוהים עם המשטר הצבאי וכלי תקשורת מתחו ביקורת על הנשיא. עיתונים תיארו את מזרח טימור כ"מדינה קטנה ונחשלת" ללא היסטוריה.

## יחסי סחר
מיאנמר היא חברה באיגוד מדינות דרום-מזרח אסיה, שאליה מזרח טימור רוצה להצטרף. בשנת 2018, הלשכה לסטטיסטיקה של מזרח טימור דיווחה על יבוא של רכיבי בניין לבתים ממיאנמר למזרח טימור בשווי 25 דולר. כמו כן נרשם יצוא חוזר ממזרח טימור למיאנמר בהיקף של 13,000 דולר אמריקאי (מקום 23 בדירוג שותפות היצוא של מזרח טימור).

## נציגויות דיפלומטיות
* למזרח טימור יש שגרירות ביאנגון, בירת מיאנמר.
* למיאנמר אין נציגות דיפלומטית במזרח טימור. שגרירותה בג'קרטה (בירת אינדונזיה) אחראית על ענייניה במזרח טימור.

## הערות שוליים

קטגוריה:ערכים ללא קטגוריות פיזיות - יחסי חוץ
אברהם שני

**אברהם (פינקו) שני** הוא קצין צה"ל במיל׳ בדרגת תת-אלוף ששירת כקצין תחזוקה ראשי בין השנים 1980-1976.

## ביוגרפיה
### חיים מוקדמים
אברהם שני נולד בשם אברהם פינקו בבוטושאן, רומניה. הוא גדל בבוקרשט והיה השלישי מבין ארבעת ילדיהם של חנה ויהושוע פינקו. המשפחה חיה תחת איום הנאצים ויחד שרדו את השואה. שני היה חבר בתנועת הנוער הציוני ונטל חלק בפעילויות שהתקיימו במחתרת לאור האיום הנאצי. לאחר המלחמה, הניע שני את משפחתו לרעיון העלייה.
בשנת 1950, בגיל 16 עלה שני עם משפחתו לישראל. המשפחה שוכנה באוהל במעברה במחנה העולים בפרדס חנה.
כנער, שני תמך במשפחתו ועבד כפועל בניין בחברת סולל בונה.
עסק בבניית בניין 22 ששימש בהמשך את המטה הכללי של צה"ל ואת משרד הביטחון.
שני עבד עד גיוסו ב-1952. (את תעודת הבגרות השלים במהלך השירות). לימים הוא שב לאותו בניין כתת-אלוף.

### קריירה צבאית
ב-1953 שני שהיה ידוע בכינויו "פינקו", סיים קורס קצינים. ב-1955 לאחר מספר שנות שירות של שני בתפקידים שונים תוך עליה בדרגות, הקים אריק שרון את חטיבת הצנחנים ושני מונה לתפקיד קצין הספקה חטיבתי. שני היה מעורב בנושאים רבים בפיקוד החטיבה, כמו כן לקח חלק בפעולות תגמול ובמבצע קדש.
עם סיום תפקידו בחטיבה, עבר הכשרה בבית הספר הצבאי לפיקוד ומטה.
ב-1966 מונה למפקד הספקה פיקוד דרום. בתפקיד זה עסק בניהול הלוגיסטיקה של כוחות הפיקוד במהלך מלחמת ששת הימים. לאחר המלחמה ובמהלך מלחמת ההתשה עסק בתמיכה לוגיסטית בכוחות שהוצבו בסיני.
תפקידו הבא היה סגן קצין הספקה ראשי, ולאחריו יצא ללימודים אקדמאיים ולמד באוניברסיטת בר-אילן תואר ראשון בכלכלה ומדעי המדינה. בעת מלחמת יום הכיפורים כמפקד מרכז ציוד היה אמון על קליטת הרכבת האווירית האמריקאית והאירופאית לחיזוק המערך הלוגיסטי. עם הקמת חיל התחזוקה בצה"ל שימש שני כמפקד הראשון של בית הספר לתחזוקה. ארבע שנותיו (1976-1980) של תא"ל שני כקצין תחזוקה ראשי, הוקדשו לבנין חיל התחזוקה בדגש על כתיבת תורת תחזוקה מותאמת לצורכי צה"ל, הנחת תשתית הדרכתית מוצקה והכשרת כוח אדם מקצועי ומיומן בדגש על אוכלוסיית הקצינים. במהלך כהונתו הוכנסו לשימוש פרטי לבוש לחייל שמשמשים עד היום כגון "הנעליים הקלות", קפלס"ט במקום קפל"ד, שכפ"ץ קל ומדי כותנה נושמים.

## חיים אישיים
לאחר סיום שירותו הסדיר התמנה שני למנכ"ל חברת פי גלילות מסופי נפט דלק וצינורות בארץ.
שני היה נשוי לשרה ירושלמי-שני, הוא גר בכפר סבא ולו שלושה בנים, נכדים ונינים.

## קישורים חיצוניים
* על אברהם שני באתר אגף הטכנולוגיה והלוגיסטיקה

קטגוריה:תתי-אלופים בצה"ל
קטגוריה:ישראלים ילידי רומניה
קטגוריה:קציני לוגיסטיקה ראשיים
קטגוריה:ישראלים שנולדו ב-1933
יחסי מלאווי–סין

**יחסי מלאווי–סין** הם היחסים הדיפלומטיים הרשמיים שבין **[[מלאווי|רפובליקת מלאווי]]** לבין **[[הרפובליקה העממית של סין]]**.

## יחסים פוליטיים
[ממוזער|300x300 פיקסלים| מלאווי הצביעה נגד בניסיון לשמור על מושבה של [טאיוואן|סין הלאומנית באו"ם.]]
שתי המדינות כוננו יחסים דיפלומטיים ב-2008, כאשר מלאווי העדיפה קשרים עם סין על פני קשרים עם טאיוואן ב-28 בדצמבר 2007 הודיע משרד החוץ הסיני בבייג'ינג כי סין ומלאווי כוננו יחסים דיפלומטיים. לשם כך נאלצה מלאווי לנתק את מערכת היחסים בת ה-41 השנים שניהלה עם טאיוואן. שר החוץ של מלאווי, ג'ויס בנדה, הצהיר כי, "ממשלת הרפובליקה של מלאווי מכירה בכך שיש רק סין אחת בעולם... וכי טאיוואן היא חלק בלתי מנוצל משטחה של סין". לאחר מכן, מלאווי וסין קבעו את יחסיהן באופן רשמי על ידי חתימה על הודעה משותפת בבייג'ינג.

עם מותו של נשיא מלאווי בינגו ווה מותאריקה ב-2012, אנשים רבים תהו מה יקרה ליחסי סין–מלאווי עם הנשיא החדש של מלאווי, ג'ויס בנדה. שגריר סין במלאווי, פאן היג'ון, הבטיח לכולם, "היחסים בין מלאווי לסין הם גבוהים בכל עת ואנו תומכים מאוד בנשיאת הרפורמות גברת. בנדה מתחייבת ואני רוצה להבטיח לה ולכל המלאוויים את המשך התמיכה הפיננסית שלנו בכל מגזרי הכלכלה."

בנאום שנשא פאן היג'ון, הוא הצהיר מדוע סין מעוניינת לפתח את היחסים עם מלאווי. הוא הצהיר על ההיסטוריה הארוכה בין שתי האומות והוא גם הצהיר כיצד האומות האפריקאיות עזרו לסין בעבר באומרו, "אנחנו הסינים לעולם לא שוכחים שבשנת 1972, היו אלה האחים האפריקאים, יחד עם מדינות ידידותיות אחרות עזרו לסין לשחזר את מושבה באו"ם". הוא סיים את הצהרתו באומרו כיצד סין נתנה תרבות והון רב למדינות אפריקאיות, וכיצד לשתי האומות הללו וליחסיהן יש תקוות גדולות לעתיד.

## מימון פיתוח סיני למלאווי
משנת 2000 עד 2012, היו כ-21 פרויקטים סיניים רשמיים למימון פיתוח שזוהו במלאווי באמצעות דיווחים שונים בתקשורת. פרויקטים אלה נעו בין מענק של 70 מיליון דולר לבניית הכביש המהיר קרונגה-צ'יטיפה המקשר את מלאווי עם זמביה השכנה ב-2008, ועד הלוואה של 80 מיליון דולר מבנק היבוא של סין לבניית אוניברסיטה למדע וטכנולוגיה במחוז של תיולו בשנת 2011.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי כף ורדה – סין

**יחסי כף ורדה–סין** הם היחסים הנוכחיים וההיסטוריים בין הרפובליקה העממית של סין לכף ורדה.

## סקירה כללית
שתי המדינות כוננו יחסים דו-צדדיים באפריל 1976, זמן קצר לאחר שכף ורדה קיבלה עצמאות מהאימפריה הפורטוגזית. כף ורדה היא תומכת במדיניות סין האחת של סין. סין שמרה על יחסים עם כף ורדה לאורך שנות ה-70 עד אמצע שנות ה-90 בעיקר כדי למנוע מהרפובליקה של סין (טאיוואן) לזכות בהכרה הבינלאומית של כף ורדה באמצעות דיפלומטיה בפנקסי צ'קים. עם זאת, באמצע שנות ה-90, מספר בעלי הון סינים החלו להשקיע במדינת האי והיחסים גדלו במהלך שנות ה-2000 כתוצאה מכך.

## התפתחות כלכלית
מאז ועידת הפורום הראשון לשיתוף פעולה בסין אפריקה בשנת 2000, ממשלת סין סיפקה בהצלחה 63.5 מיליון דולר במימון פיתוח. פרויקטים אלה כוללים 4.4 מיליון דולר לבניית סכר פוילאו בסנטה קרוז, 22 מיליון דולר לבניית אצטדיון ספורט במונטה ואקה, ו-2.3 מיליון דולר למחיקת חובות. במהלך 2010 הפורום לשיתוף פעולה כלכלי וסחר בין סין למדינות דוברות פורטוגזית במקאו, הכריז Wen Jiaobao על יצירת קרן של מיליארד דולר שמטרתה להגביר את הסחר בין סין למדינות דוברות פורטוגזית.

## הערות שוליים

קטגוריה:ערכים ללא קטגוריות פיזיות - יחסי חוץ
לילית (כתב עת)

**לילית** (באנגלית: **Lilith**) הוא כתב עת עצמאי, יהודי - אמריקאי, פמיניסטי, ללא מטרות רווח, שיוצא מדי רבעון מאז שנת 1976. בכתב עת פורסמו כתבות תחקיר עטורי פרסים, ביקורות בידור, סיפורת ושירה, אמנות וצילום. נושאי כתב העת נוגעים בכל - החל מהתנהגות מינית של רבנים, לטקסים וחגיגות, לפירוק הסטריאוטיפ של ה-JAP (הנסיכה היהודית האמריקאית), ועד להבנת העמדה היהודית בנושא הפלות.

## היסטוריה
המגזין נוסד בשנת 1976 על ידי קבוצת נשים בראשותה של סוזן ויידמן שניידר:  איימי סטון שימשה כעורכת הבכירה הראשונה של המגזין. אביבה קנטור זוקוף שימשה כעורכת.

ויידמן שניידר ועמיתיה הקימו את לילית כדי למלא את החלל בתנועה הפמיניסטית ובעיתונות הפמיניסטית עם פרסום המתמקד בדת ובחוויות ספציפיות של נשים מאוכלוסיות מיעוטים. מטרה זו הוסברה במאמר המערכת של הגיליון הראשון של המגזין ב-1976:"כנשים אנחנו נמשכות להרבה מהאידאולוגיה של תנועת הנשים הכללית; כיהודיות, אנו מכירות בכך שיש לנו דאגות מיוחדות שלא תמיד משותפות לקבוצות אחרות. איך מיישבים את תחושתנו כאינדיבידואלים ראויים תוך הזדהות עם מבנה דתי וחברתי שהגביל את אפשרויות הנשים בבית הכנסת, בבית ובקהילה בכלל?"בשנים הראשונות התמקד כתב העת "לילית" בנושאים דתיים ובביסוס הארגוני של הקהילה היהודית. העורכות תיעדו את המאבק להסמכת נשים בסמינר התאולוגי היהודי ופרסמו עדכונים ומאמרים תכופים בנושא. ב"לילית" פורסמו גם ספרות, שירה וביקורות על ספרים, סרטים, תיאטרון ומוזיקה.

## שם כתב העת
כתב העת נקרא על שם לילית, דמות עליה נאמר כי הייתה אשתו הראשונה של אדם. אף על פי שאינה מוזכרת במקרא, חוקרי התלמוד כתבו מאוחר יותר שלילית גורשה מגן עדן לאחר שסירבה להיות כנועה לאדם. לילית פורשה על ידי פמיניסטיות מודרניות כסמל של עצמאות ואקטיביזם חברתי המכוון לזכויות נשים.

## צוות ותורמים
סוזן ויידמן שניידר היא העורכת הראשית של *לילית* מאז 1976. היא מחברת הספרים *Jewish and Female* and *Intermarriage: The Challenge of Living with Differences between Christians and Jews*, ומחברת שותפה של הספר *"Head and Heart"*, על כסף בחייהן של נשים. בין הכותבים, העורכים והתורמים לכתב העת ניתן למנות את סינתיה אוזיק, גרייס פיילי, לטי קוטין פוגרבין, נסה רפופורט, בלו גרינברג, אלגרה גודמן, מיילה גולדברג, הרב סוזן שנור (העורכת הבכירה של *לילית*), נעמי דאניס (העורכת המנהלת של *לילית* דרה הורן), ג'ניפר באומגרטנר, מארג' פירסי (עורכת השירה של *לילית*), שרה בלוסטיין, לילה קורמן, ליאנה פינק, דניה רוטנברג, שירה ספקטור, רייצ'ל קדיש, ענת ליטווין, אילנה שטנגר-רוס, לסליה ניומן, יונה זלדיס מקדונו (עורכת הספרות של *לילית*), אליס ספרברג אלקסיו, איימי סטון, אילנה קורשן, פרנסין קלגסברון, לורי הופ לפקוביץ, טובה הרטמן ועוד. ב"לילית*"* פורסמו גם עבודות של אמנים חזותיים, כולל ג'ודי שיקגו, מרים שפירו, אילנה מרילס שטוקמן, ג'ואן רוט (הצלמת של *לילית*), מאירה קלמן, רוז צ'סט ואווה הסה.

## קישורים חיצוניים
* 

## הערות שוליים

קטגוריה:יהדות ארצות הברית: כתבי עת
קטגוריה:פמיניזם דתי (יהדות)
קטגוריה:נשים ביהדות
קטגוריה:פמיניזם: כתבי עת
קטגוריה:פמיניזם בארצות הברית
קטגוריה:מגזיני נשים אמריקאיים
קטגוריה:כתבי עת באנגלית
יחסי ונצואלה–ניגריה

**יחסי ונצואלה–ניגריה** הם היחסים הבינלאומיים בין הרפובליקה הפדרלית של ניגריה לרפובליקה הבוליברית של ונצואלה.

## סקירה כללית
שתי המדינות כוננו יחסים דיפלומטיים בשנת 1965. בנובמבר 1968, ביקר בניגריה ראש המחלקה לכלכלת נפט של משרד המכרות והפחמימנים של ונצואלה, אליריו פארה. ביקור רשמי נוסף במדינה נערך במהלך נשיאותו של רפאל קלדרה.

ונצואלה אירחה שתי משלחות ממכללת ההגנה הלאומית של ניגריה בשנים 2009 ו-2010 כחלק מתוכנית הלימודים במדינה המתבצעת מדי שנה על ידי קבוצות של סטודנטים השואפים לדרגים בכירים במשרד ההגנה הניגרי. בשנת 2018, משלחת מבית הספר להגנה לאומית של ניגריה ביקרה בוונצואלה ונפגשה עם סגן השר לאפריקה של משרד החוץ של ונצואלה, יורי פימנטל.

במאי 2018 חתמו שתי המדינות על שנים עשר הסכמי שיתוף פעולה בתחומים שונים. ב-6 בספטמבר אותה שנה, הביעה ונצואלה את דחייתה מתקפת טרור על בסיס צבאי בצפון ניגריה שבוצע על ידי בוקו חראם. שר החוץ של ונצואלה חורחה אריאזה והנשיא בוהארי נפגשו ב-24 בספטמבר 2019 במהלך המושב ה-74 של העצרת הכללית של האו"ם. ב-15 בספטמבר 2021, שרי החוץ של ונצואלה, פליקס פלסנסיה וניגריה, ג'פרי אוניאמה, ניהלו שיחת טלפון. במהלך המושב ה-76 של העצרת הכללית של האו"ם, שרי החוץ נפגשו ב-22 בספטמבר ודנו בהכנות לוועדה משותפת דו-צדדית ראשונה בין שתי המדינות.

## נציגויות דיפלומטיות
* ונצואלה מחזיקה בניגריה שגרירות באבוג'ה.
* ניגריה מחזיקה בוונצואלה שגרירות בקראקס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סודאן–סין

**יחסי סודאן–סין** הם היחסים הבילטרליים בין סין לסודאן.

## סקירה כללית
סודאן הפכה לעצמאית ב-1956, לאחר שקיבלה את עצמאותה מבריטניה ומצרים. הרפובליקה העממית של סין והרפובליקה של סודאן כוננו יחסים דיפלומטיים ב-4 בפברואר 1959. כבר ב-1964 החליפו ביקורים רשמיים ראש ממשלת סין ג'ואו אנלאי, סגן ראש הממשלה צ'ן יי ונשיא סודאן אבראהים עבד. חילופי הביקורים האחרונים בדרג הבכיר היו ביקורם של הנשיא עומר אל-באשיר בסין ב-2006 וחו ג'ינטאו ביקר בסודאן. סין החלה להעניק סיוע כלכלי מסוים לסודאן ב-1970, וסיוע רפואי לסודאן ב-1971. ב-1995 החלו סין וסודאן לשתף פעולה בחיפושי נפט. ב-1997 הקימו משרדי החוץ של שתי המדינות מנגנון ייעוץ פוליטי קבוע. בשנת 2007, היקף הסחר הדו-צדדי בין סין לסודאן היה בשווי 5.66972 מיליארד דולר. סודן היא שותפת הסחר השלישית בגודלה של סין באפריקה אחרי אנגולה ודרום אפריקה.

## נציגויות דיפלומטיות
* סודאן מחזיקה בסין שגרירות בבייג'ינג.
* סין מחזיקה בסודאן שגרירות בח'רטום.

## הערות שוליים

קטגוריה:ערכים ללא קטגוריות פיזיות - יחסי חוץ
הנתניהוז

**הנתניהוז: אפיזודה שולית ובסופו של דבר אף זניחה בתולדות משפחה מפורסמת מאוד** (באנגלית: **The Netanyahus: An Account of a Minor and Ultimately Even Negligible Episode in the History of a Very Famous Family**) הוא רומן משנת 2021 מאת ג'ושוע כהן. הספר המגולל את סיפור המפגש בין הרולד בלום להיסטוריון בנציון נתניהו, כאשר בנציון נתניהו חיפש עבודה באוניברסיטת קורנל ב-1959 ובלום נתבקש לשפוט את מועמדותו. כהן טוען כי שמע את הסיפור מבלום עצמו לפני שמת, והחליט להפוך את הסיפור לאלגוריה על יחסי ישראל ויהדות ארצות הברית. ברומן מופיעים בשמותיהם בנציון נתניהו, אשתו צילה ושלושת בניהם הקטנים – יוני נתניהו, בנימין נתניהו ועדו נתניהו.

הספר זיכה את מחברו בפרס פוליצר לספרות לשנת 2022.

## עלילה
הספר מתאר מפגש בדיוני של הרולד בלום עם פרופסור בנציון נתניהו ומשפחתו, בקולג' בצפון מדינת ניו יורק בסוף שנות ה-50. הספר המשלב היסטוריה, בדיון והומור.

המפגש מתרחש בקולג' בעיירה הבדיונית קורבינדייל במדינת ניו־יורק, ובה נמצא הקולג' הבדיוני קורבין. המארח רובן בלום – (הרולד בלום) הוא מרצה יהודי בקולג' הבדיוני, המתבקש ללוות את ד"ר נתניהו, היסטוריון, בביקורו במוסד האקדמי כדי לבדוק את ההיתכנות להעסקת נתניהו כחבר סגל.

נתניהו מגיע עם משפחתו, רעייתו צילה ושלושת בניהם: יוני נתניהו, בנימין נתניהו ועדו נתניהו. בלום, המופנם והנחבא אל הכלים נתקל ביחסי משפחה מורכבת.

בנציון נתניהו מוצג בספר כאיש אשכולות ועקשן. דמותה של אם המשפחה מוצגת לקורא כדמותה של שרה נתניהו כפי שהיא מתוארת בתקשורת ובאור שלילי. שני הבנים הבוגרים יונתן ובנימין מוצגים כחוצפנים העושים ככל העולה על רוחם בבית משפחת בלום.

## ספר מוקלט
כהן הקליט גרסת ספר שמע עם חברת ההפקה של מלקולם גלדוול "פושקין תעשיות". הוקרא על ידי דייוויד דוכובני.

## ביקורת ופרסים

### ביקורת ספרותית
הרומן קיבל בעיקר ביקורות חיוביות ממבקרים. בביקורת חיובית, שכתבה עבור ה-New York Times Book Review, התייחסה טפי ברודסר-אקנר לרומן כאל "יצירה מקוממת, מתסכלת, יומרנית - וגם סופגת, מענגת, מצחיקה, עוצר נשימה והרומן הטוב והרלוונטי ביותר שאני קראתי במה שמרגיש כמו נצח".

### פרסים
הספר זכה בפרס פוליצר לספרות לשנת 2022. ועדת הפרס פוליצר תיארה אותו כ"רומן היסטורי חריף ומיומן על אי הבהירות של החוויה היהודית-אמריקאית, המציג רעיונות ומחלוקות הפכפכים כמו עלילתו הצפופה".

## קישורים חיצוניים

* 

## הערות שוליים

קטגוריה:ספרים אמריקאיים
קטגוריה:רומנים (סוגה ספרותית)
קטגוריה:ספרים המתרחשים בארצות הברית
קטגוריה:ספרים שזכו בפרס פוליצר לסיפורת
קטגוריה:בנימין נתניהו בתרבות
קטגוריה:משפחת נתניהו
סנטה במשרה חלקית – ההרפתקה ממשיכה

**סנטה במשרה חלקית – ההרפתקה ממשיכה** (באנגלית: **The Santa Clauses**) היא סדרת קומדיית חג מולד אמריקאית שנוצרה עבור שירות הסטרימינג "דיסני+", שמהווה המשך לעלילות סדרת סרטי "סנטה במשרה חלקית". בסדרה מככבים טים אלן, אליזבת מיטשל, אריק לויד ודייוויד קרומהולץ, ששבים לגלם את דמויותיהם מסרטים קודמים בזיכיון.

המיני-סדרה עלתה לשירות "דיסני+" ב-16 בנובמבר 2022. בינואר 2023 היא חודשה לעונה שנייה. 

## תקציר העלילה
כשסקוט קלווין נמצא על סף יום הולדתו ה-65, הוא מבין שלא יוכל להיות סנטה לנצח – עקב איבוד אמונת האנשים בחג המולד, הוא מתחיל לאבד את יכולותיו ומתקשה לעמוד בדרישות תפקידו, וחשוב מכך, להיות נוכח עבור משפחתו ושני בניו, אחד שגדל בלייקסייד, אילינוי ואחד שגדל בקוטב הצפוני. לאחר שהוא מגלה סעיף המאפשר לו להעביר את חובותיו כסנטה הלאה, סקוט יוצא למסע למצוא יורש מתאים.

## צוות השחקנים והדמויות
* טים אלן – **[[סנטה קלאוס|סקוט קלווין / סנטה קלאוס / טוי סנטה]]**
* אליזבת מיטשל – ****
* קאל פן – **סיימון צ'וקסי**, ממציא משחקים, מפתח מוצרים ואב יחידני, ששואף להפוך לג'ף בזוס הבא.
* אריק לויד – **צ'ארלי קלווין**, בנו היחיד של סקוט מנישואיו הראשונים.
* אוסטין קיין – **באדי "קאל" קלווין-קלאוס**, בנם של סקוט וקרול ואחיו למחצה של צ'ארלי, שמעוניין לצאת לדרך עצמאית בכוחות עצמו.
* אליזבת אלן-דיק – **סנדרה קלווין-קלאוס**, בת זקונם של סקוט וקרול, ואחותו למחצה של צ'ארלי.
* מטילדה לולר – **בטי**, ראש הסגל של סנטה.
* רפאלי רד – **גרייס צ'וקסי**, בתו טובת הלב של סיימון.
* דווין ברייט – **נואל**, אלף ויד ימינו הנוכחי של סנטה.
* דייוויד קרומהולץ – **ברנרד**, אלף ויד ימינו לשעבר של סנטה.
* לורה סאן ג'אקומו – **[[בפאנה]]**, מכשפת חג המולד מהפולקלור האיטלקי, שחיה ביער המתנודד.
בנוסף, בסדרה מופיע פייטון מאנינג בתפקיד עצמו כמועמד פוטנציאלי לרשת את תפקידו של סנטה.

## הפקה
### פיתוח
בינואר 2022, נמסר לראשונה על פיתוחה של מיני-סדרה שתשמש כהמשך לסרטי "סנטה במשרה חלקית", ושעל הפקתה בפועל יהיה אמון טים אלן. עוד נמסר כי המיני-סדרה תופק בלעדית עבור שירות "דיסני+".
### ליהוק
לצד ההכרזה על פיתוח המיני-סדרה, נמסר כי אלן ואליזבת מיטשל ישובו לגלם את דמויותיהם כסקוט קלווין / סנטה קלאוס ו. בנוסף, נמסר על ליהוקו של קאל פן לצוות השחקנים הראשי. באפריל 2022, נמסר על ליהוקה של אליזבת אלן-דיק, שזהו לה הופעת בכורתה כשחקנית, לגילום בתם של סקוט וקרול; ועל ליהוקם של אוסטין קיין, רפאלי רד, דווין ברייט ומטילדה לולר לצוות השחקנים הראשי. בשלהי יולי 2022, אושר שובו של דייוויד קרומהולץ לגילום דמותו של ברנרד, וחודש שלאחר מכן, נמסר על ליהוקה של לורה סן ג'אקומו לגילום דמותה של מכשפת חג המולד האיטלקית. בספטמבר 2022, אור שובו של אריק לויד לגילום דמותו של צ'ארלי, בנו הבכור של סקוט מנישואיו הראשונים.
### צילומים
צילומי המיני-סדרה החלו במרץ 2022 בלוס אנג'לס, והסתיימו ביוני 2022.

## הפצה
המיני-סדרה עלתה לשירות "דיסני+" ב-16 בנובמבר 2022.

## קישורים חיצוניים
* 

## הערות שוליים

קטגוריה:מיני-סדרות טלוויזיה
קטגוריה:סדרות קומדיה אמריקאיות
קטגוריה:סנטה קלאוס בטלוויזיה
קטגוריה:דיסני+: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2022
Celestial

"**Celestial**" הוא סינגל של הזמר-יוצר הבריטי, אד שירן, שיצא, על ידי חברות התקליטים אסיילום רקורדס ואטלנטיק רקורדס, בשיתוף פעולה עם The Pokémon Company , ב-29 בספטמבר 2022. השיר יופיע בפוקימון שני ופוקימון ארגמן. השיר נכתב על ידי אד שירן, סטיב מק וג'וני מקדייד, והופק על ידי אד שירן וסטיב מק.

נכון לאוקטובר 2022, השיר הושמע למעלה מ-29 מיליון פעמים בספוטיפיי.

## וידאו קליפ
הווידאו קליפ לסינגל, בבימויו של הבמאי היפני, יואצ'י קודמה , יצא בערוץ היוטיוב של אד שירן ב-29 בספטמבר 2022. בווידאו קליפ ניתן לראות את אד שירן באינטראקציה עם מספר פוקימונים, שצוירו על ידי המנהל האמנותי, יו נגאבה. נכון לאוקטובר 2022, הווידאו קליפ נצפה למעלה מ-11 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:פוקימון
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:בלדות פופ
קטגוריה:סינגלים בהוצאת אסיילום רקורדס
פונצ'ה

**פונצ'ה** (בפורטוגזית: **Poncha**) הוא משקה אלכוהולי מסורתי הנפוץ בארכיפלג הפורטוגלי מדיירה.

המשקה עשוי מאלכוהול מזוקק העשוי מקני סוכר, דבש, סוכר, מיץ לימון או תפוזים, אותם מערבבים עם כלי בשם מקסלוטה (Mexelote).

שם המשקה נגזר מהמילה ההינדית פאנץ', שפירושה "חמש", על שם חמשת המרכיבים מהם עשוי המשקה פונץ'.

## קישורים חיצוניים

* מתכון להכנת פונצ'ה, באתר Justcookwithmichael

## הערות שוליים

קטגוריה:משקאות
קטגוריה:משקאות אלכוהוליים
קטגוריה:המטבח הפורטוגזי
קטגוריה:המטבח המדיירני
Old Thing Back

"**Old Thing Back**" הוא סינגל משנת 2015 של התקליטן הנורווגי, מטומה, והראפר האמריקאי, הנוטוריוס בי. איי. ג'י., בשיתוף פעולה עם הראפר האמריקאי, ג'ה רול, והזמר-יוצר האמריקאי, ראלף טרסוונט . הסינגל הוא רמיקס EDM לשיר "Want That Old Thing Back" של הנוטוריוס בי. איי. ג'י., בשיתוף פעולה עם ג'ה רול וראלף טרסוונט.

נכון לאוקטובר 2022, השיר הושמע למעלה מ-353 מיליון פעמים בספוטיפיי, ולמעלה מ-7 מיליון פעמים ביוטיוב.

## פופולריות
הרמיקס נהיה לראשונה פופולרי בקיץ 2014, לאחר שהגיע למקום הראשון במצעד מוזיקה של בלוג המוזיקה הייפ מאשין . בזכות הרמיקס, חברות תקליטים רבות היעו עניין בעבודתו של מטומה. כמו כן, ג'ה רול, שמופיע בשיר המקורי, צייץ בטוויטר כי הוא אוהב את הרמיקס.

השיר יצא באופן רשמי ב-24 בפברואר 2015, על ידי ביג ביט רקורדס.

גרסה אינסטרומנטלית של הרמיקס הופיעה בסרט *Shredbots The Movie*.

הרמיקס הופיע גם כשיר הרשמי של שיקגו בלאקהוקס, בעיקר במהלך גביע סטנלי לשנת 2015.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2015
קטגוריה:סינגלים מ-2015
קטגוריה:שירים באנגלית
קטגוריה:שירים על נוסטלגיה
קטגוריה:סינגלים בהוצאת וורנר מיוזיק גרופ
קטגוריה:שירי מטומה
בס גדול-לוע

**בס גדול-לוע** (שם מדעי: *Micropterus salmoides*) הוא מין של דג טורף ממשפחת החמנוניים המכונה בשם העממי בס. הוא מצוי בטבע במקווי מים מתוקים באמריקה הצפונית אך הוא הופץ גם כמין פולש. זהו אחד הגדולים שבחמנוניים והוא יכול להגיע לאורך של 40 עד 100 ס"מ ולמשקל של מעל 10 ק"ג, כאשר הוא בעל דו-צורתיות זוויגית והנקבות כבדות מהזכרים.

הבס הוא מין גדול ושרירי הדומה מעט ללברק וצבעו ירוק זית עד אפור ועליו שורה של כתמים כהים, היוצרים פס אופקי משונן לאורך כל צד. הוא בעל סנפירים נמוכים בהירים ופרוקים וזנב שרירי העוזר לו להאיץ אחר טרף. הראש גדול עם חריצי עיניים גדולות וצהובות עם אישון שחור והלסתות חזקות ובולטות ובתוכם שיניים חדות. הבס יכול לשרוד בטבע 10 עד 16 שנים.

דג זה הוא טורף מהיר של מזון קטן יותר, המשתנה לפי משקל הדג. דגים צעירים ניזונים בעיקר מחרקי מים ומסרטנים קטני-ממדים כמו שטצדאים, דפניות ושטרגליים ומספר דגים קטנים יותר. ככל שהדג מתבגר הוא מסוגל ללכוד טרף גדול יותר ובבגרותו ניזון בעיקר מדגים אחרים כמו קרפיוניים, שפמנונאים שונים, קטוסטומיים, אזרינופסידיים, פרקיים, לברקיים וקברנוניים וכן מחמנוניים קטנים יותר, מסרטני נהרות, חלזונות ושאר רכיכות וכן מדו-חיים, זוחלים קטנים, עופות מים ויונקים. דג זה יכול לצוד אף טרף הקטן ממנו ב-50% והוא נצפה אוכל בס מנומר וסנדור ויטראוס (*Sander vitreus*) צעירים, המתקרבים לגודלו בבגרותם.

במספר נהרות ואגמים הדג נחשב לטורף-על, אף שהוא יכול להיטרף בידי לוטרות, אליגטור אמריקני, מספר עופות מים כמו שלדגיים, אנפות ועיטם לבן ראש ומספר דגים כמו שפמנונים, צלופחים וזאבי נהרות.

דגים גדולים מתאימים לדיג ספורט בשביל דייגים שונים, אשר לרוב משחררים אותם לאחר מכן. במספר אזורים כמו באירופה ויפן הובאו דגי בס למטרות ספורט שהפכו למינים פולשים תוקפניים.

## קישורים חיצוניים

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי ברנר-ז'רמין דה לספד
קטגוריה:חמנוניים
קטגוריה:ארצות הברית: דגי מים מתוקים
השתתפות המגזר הפרטי בפשעי הנאצים

**השתתפות המגזר הפרטי בפשעי הנאצים** במהלך מלחמת העולם השנייה והשואה הייתה נרחבת וכללה שימוש רב ונרחב בעבודות כפייה בגרמניה הנאצית ובשטחים שכבשה באירופה.

בין הפשעים איתם שיתף פעולה המגזר הפרטי ניתן למנות החרמת רכוש מיהודים, "העסקת" אנשים בעבודת כפייה, הובלת אנשים למחנות ריכוז ומחנות השמדה נאצים באמצעות רכבות.

עם זאת, חברות רבות טענו לאחר תום מלחמת העולם השנייה כי הן היו קורבנות לטוטליטריות נאצית, וכי השתתפות בפשעי הנאצים נכפתה עליהם.

## אריזציה
תאגידים רבים השתתפו בתהליך האריזציה שהונהגה על ידי ממשלת גרמניה הנאצית. כחלק מהתהליך, יהודים רבים פוטרו ורוכשם הוחרם. בנוסף לכך, בנקים גרמניים סייעו לממשלה להשתלט על חברות יהודיות רבות (וזאת על אף שמרבית העסקאות הללו לא היו רווחיות עבור הבנקים). בעקבות סיפוח אוסטריה לגרמניה הנאצית, סיפוח חבל הסודטים לגרמניה הנאצית והפלישה לפולין דחפו הבנקים הגרמניים להשתלטות ממשלתית על החברות היהודיות גם במדינות אלו (וזאת תוך שיתוף פעולה אדוק עם הגסטפו).

בנובמבר 1941 נצטוו חברות הביטוח לדווח על נכסיהם של יהודים שהיגרו או גורשו ולהעביר את הכסף שלהם ואת הנכסים לרשות המדינה. החברות התלוננו כי אין ברשותן מספיק כוח אדם לבצע זאת אך בפועל לא התנגדו להחרמת הרכוש היהודי.

מלבד זאת, חברות רבות עסקו לאס אס למכור זהב ורכוש אחר שהוחרם מיהודים שהגיעו למחנות הריכוז וההשמדה ברחבי אירופה. דויטשה בנק ובנק דרזדנר הלבינו לפחות כ-744 קילוגרם של זהב שהיה שייך ליהודים. מלבד זאת, דויטשה בנק היה מעורב ב-363 החרמות רכוש של יהודים עד 1938. במהלך המלחמה, השתלט דויטשה בנק על בנקים אחרים שנפלו לידי השליטה הגרמנית בזמן ההחזקה במדינות מזרח אירופה, הבנק גם סיפק שירותי בנקאות לגסטפו והלווה את הכספים ששימשו לבניית מחנה אושוויץ ואת מתקני חברת הכימקלים אי גה פארבן שהוקמו בצמוד למחנה.

## עבודת כפייה

החל מ-1941, חברות במגזר הפרטי שכרו אסירים ממחנות ריכוז לפרויקטים של החברות תחת עבודת כפייה. הדוגמה הידועה ביותר היא המפעל של חברת אי גה פארבן באושוויץ מונוביץ. על פי ההערכות, כ-35,000 אסירים יהודים ולא-יהודים נאלצו לעבוד שם, מתוכם מתו במהלך המלחמה כ-25,000. חברות אחרות שעשו שימוש מרכזי היו משפחת קרופ, הוגו בוס, פולקסווגן (בחברה פולקסווגן למשל בתקופת המלחמה, היוו עובדי כפייה יהודים ארבעה מכל חמישה עובדים בה).

## תביעות ומשפטי נירנברג

אנשים וחברות במגזר הפרטי התמודדו לאחר כניעת גרמניה הנאצית עם תביעות רבות על מעשיהם הפסולים. שלושה ממשפטי נירנברג הנוספים (משפט פליק, משפט אי גה פארבן ומשפט קרופ) התעסקו בהשתתפות המגזר הפרטי בפשעי המלחמה של גרמניה הנאצית. במשפטי פליק ומשפט אי גה פארבן קיבלו השופטים את מרבית הטענות של מרבית הנאשמים בדבר ההכרח בשימוש בעבודות הכפייה.

אלו שכן הורשעו ונכנסו לכלא, שוחררו על ידי הנציב העליון של ארצות הברית בגרמניה, ג'ון ג'יי מקלוי עד 1951 ומרבית הנכסים שהוחרמו מהתעשיינים הגרמנים הוחזרו להם. רבים מאנשי העסקים שהורשעו במשפטים אלו חזרו לעולם העסקי.

במשפט שהתרחש עשרות שנים לאחר המלחמה, הוכח כי פורד גרמניה (אשר העניקה להיטלר מענק סמלי של כ-35 אלף רייכסמארק לקראת יום ההולדת ה-50 שלו) קיבלה דיווידנד של כ-60 אלף דולרים בסיום המלחמה על רווחיה בגרמניה בין השנים 1943 ל-1945 וזאת בנוסף לכ-1.1 מיליון דולר שקיבלו מממשלת ארצות הברית כפיצוי על כך שהצבא האמריקאי הפציץ את מפעלי החברה, מלבד פורד גרמניה, גם ג'נרל מוטורס גרמניה קיבלה מהממשלה האמריקאית פיצויים על סך 32 מיליון דולרים.

## לקריאה נוספת

* 


## קישורים חיצוניים
* 
* 

## הערות שוליים

*
קטגוריה:גרמניה הנאצית: כלכלה
אריק לדין

**אריק סטיבן לדין** (באנגלית: **Eric Steven Ladin**; נולד ב-16 בפברואר 1978) הוא שחקן קולנוע וטלוויזיה יהודי אמריקאי.

## קורות חיים
לאדין למד בבית הספר לאמנויות דרמטיות באוניברסיטת דרום קליפורניה.

## קריירה
לדין שיחק בתפקיד אורח במספר פרקים של סדרת הטלוויזיה "מד מן" ובמיני-סדרה של HBO, "דור מזוין" בתור רב"ט ג'יימס צ'אפין. הוא הופיע בסרטים "רצח בארגז כלים", הקללה ו-"Left in Darkness". הוא גם קולה של הדמות אליס במשחק הווידאו "Left 4 Dead 2".

לדין שיחק את ג'יימי רייט במשך שתי עונות בסדרת הטלוויזיה ההריגה, ששודרה בערוץ AMC.

הוא זכה לתהילה על גילום ג'ון אדגר הובר בסדרה זוכת גלובוס הזהב ופרס אמי, אימפריית הפשע.

בשנים 2019 ו-2020 לדין הופיע בתור ג'ין קראנץ בסדרת הטלוויזיה "עבור כל האנושות" וכריס קראפט בסדרת הטלוויזיה של דיסני+ "The Right Stuff". ללאדין יש גם תפקיד חוזר ככתב הלוס אנג'לס טיימס, סקוט אנדרסון, בסדרת הטלוויזיה של אמזון, "בוש".

בשנת 2020, לדין כיכב בסרט המותחן הפסיכולוגי העלילתי "צייר" עם בטסי רנדל.

## חיים אישיים
לדין נשוי למעצבת האופנה והסטייליסטית קייטי לדין. לזוג שני בנים. לדין הוא יהודי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בוגרי אוניברסיטת דרום קליפורניה
קטגוריה:מדבבים יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אמריקאים שנולדו ב-1978
רצועה נסתרת

בתחום המוזיקה המוקלטת, **רצועה נסתרת** הוא שיר או קטע אודיו באלבום מוזיקה שאינו מופיע בפירוט שירי האלבום, ובכך "מפתיע" את המאזין. במקרים נדירים, "רצועה נסתרת" הוא למעשה שגיאה שהתרחשה במהלך המאסטרינג של האלבום. עם זאת, מאז עלייתם של שירותי סטרימינג דיגיטליים, כגון אייטונס וספוטיפיי, בתחילת המאה ה-21, רצועות נסתרות לא מופיעות יותר באלבומי מוזיקה.

מדי פעם לא ברור אם קטע מוזיקלי כזה או אחר הוא "נסתר". לדוגמה, השיר "Her Majesty" של הביטלס, שלפניו 14 שניות של שתיקה, לא היה במקור באלבום האולפן ה-11 שלהם, *[[Abbey Road]]*. לפיכך, ישנו חוסר קונצנזוס על מה שנחשב לרצועה נסתרת. לחלופין, דברים כאלו מתוייגים כניסויי אודיו מעורפלים, שגיאות או פשוט חלק בלתי נפרד משיר סמוך בתקליט.

## ראו גם
* ביצת פסחא (מדיה)
* צד א' וצד ב'
* מסרים סודיים בשירים
* דגימה (מוזיקה)
* רצועת בונוס

## קישורים חיצוניים
* 
* בריאן קלארק, , מוזיקאנויין, 6 בינואר 2022

## הערות שוליים

קטגוריה:שירים
רצועת בונוס

**רצועת בונוס** הוא קטע מוזיקלי שנכלל במהדורות ספציפיות או מהדורות מחודשות של אלבום מוזיקה או יצירה מוזיקלית. רצועת הבונוס עשויה להתווסף כחלק מקידום מכירות, כתמריץ להגדלת הערך המוסף של חברות התקליטים, ללקוחות לרכוש אלבומים שאולי לא ירכשו אחרת, או לרכוש מחדש אלבומים שכבר בבעלותם. בניגוד לרצועות נסתרות, רצועות בונוס נכללות ברשימת ההשמעה של אלבום המוזיקה, ואין בהן פער של שתיקה בין רצועה לרצועה.

אין זה נדיר לכלול סינגלים כרצועות בונוס בהוצאות חוזרות של אלבומי מוזיקה ישנים, כאשר רצועות אלו לא נכללו במקור.

רמיקסים או טייקים חלופיים של שיר (או גרסה בשפה אחרת, כגון השפה המדוברת במדינה שבה מופצת מהדורת הבונוס) נכללים לעיתים קרובות כרצועות בונוס.

## קישורים חיצוניים
* קרוליין סאליבן, , הגרדיאן, 4 במרץ 2008
* כריס ויטלי, Why Japanese Bonus Tracks Are a Thing – Explained, לאודוייר, 4 במאי 2022

## הערות שוליים

קטגוריה:שירים
פסטל דה נאטה

**פסטל דה נאטה** (בפורטוגזית: **Pastel de Nata**) הוא מאפה פורטוגזי מתוק במילוי רפרפת וקינמון הנפוץ בפורטוגל ובקרב מדינות הדוברות פורטוגזית.

הקינוח מורכב ממעטפת דקה של בצק עלים דמוית טארט שעליה מוסיפים רפרפת המבוססת על חלמון ביצה וקינמון.

נהוג לצרוך את הפסטל כארוחת בוקר בצירוף כוס תה, או קפה.

מלבד שמו המקורי, לקינוח שמות נוספים המוכרים בעולם, פסטל דה בֶּלֶן (Pastéis de Belém), מגדנאות בית לחם (Pastries of Bethlehem) ופו-טה (葡撻) בשפה הקנטונזית.

## היסטוריה
פסטל דה נאטה מוזכר לראשונה במאה ה-18, לאחר שנוצר במנזר ז'רונימוש על ידי נזירים קתולים בעקבות סחר של חלבוני ביצה עבור עימלון בגדי כמורה ונזירות.

חלמוני הביצה שלא נמכרו, שמשו את הנזירים ליצירת מתכונים שונים להכנת עוגות ומאפים שאותם חילקו ברחבי המדינה.

בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח לבית הזיקוק לסוכר על מנת לייצר הכנסות.

בשנת 1834, נסגר מנזר ז'רונימוש והמתכון של הקינוח נמכר לבית הזיקוק לסוכר, שבעליו פתחו בשנת 1837 את מאפיית פבריקה פסטל דה בלן (Fábrica de Pastéis de Belém) שפעיל עד היום.

מאז שנת 1837, נשמר המתכון המקורי של הקינוח בחדר סודי ומאפיית פבריקה היא המקום הפופולרי ביותר בפורטוגל לקניית פסטל דה נאטה, המוכרת יותר מ-20 אלף יחידות ביום.

בשנת 2009, הכריז הגרדיאן על הקינוח כאחד מחמישים הדברים הטובים ביותר לאכילה.

בשנת 2011, הוכרז הקינוח כאחד משבעת פלאי הגסטרונימיה של פורטוגל ובכך חיזק את מעמדו כאחד ממאכליה הלאומיים של המדינה.

## גלריה

Pastel de Nata Pastéis de Belém (3780458880).jpg|פסטל דה נאטה לצד קפה
Pastel de nata (18616473070).jpg|פסטל דה נאטה בחלון ראווה
Pastel de nata septembre 2015.jpg|פסטל דה נאטה צילום עילי
Pastel de Nata Guangzhou China.jpg|פסטל במאפייה סינית
Pastel de natas - Lisbon 2021.jpg|קינוח במסעדה בליסבון
Manteigaria pastel de nata (42262710314).jpg|מאפיה המגישה פסטל
Pasteis de nata from Belem (21848817309).jpg|אפיה של הקינוח
Pastéis de Belém - 20140911.jpg|הקינוח במאפייה הרשמית


## ראו גם

* טארט ביצים
* טארט פודינג

## קישורים חיצוניים

* האתר הרשמי של מאפיית פבריקה פסטל דה בלן
* אריק זרה, פסטל דה נאטה | איפה לאכול אותו בליסבון?, 22 באפריל 2024

## הערות שוליים

קטגוריה:המטבח הפורטוגזי: קינוחים
קטגוריה:מאפים
קטגוריה:קינוחי ביצים
קטגוריה:מאפים ממולאים
Destiny Fulfilled... and Lovin' It

**Destiny Fulfilled... and Lovin' It** (בעברית: **הגורל התגשם... ואוהבות את זה**) היה סיבוב ההופעות האחרון של להקת ה-R&B האמריקאית דסטיניז צ'יילד, שנערך באסיה, אוסטרליה, אמריקה הצפונית ואירופה.

## פיתוח
סיבוב ההופעות התחיל בהירושימה שביפן ב-9 באפריל 2005, והסתיים בוונקובר, קנדה, ב-10 בספטמבר אותה השנה.

הדסטיניז צ'יילד יצאה לסיבוב הופעות עולמי בחסות חברת מקדונלד'ס, וביצעה מתוכו מספר להיטים, דוגמת "No, No, No", "Survivor", "Say My Name", "Independent Women Part I" ו-"Lose My Breath". בנוסף לכך, בוצעו מספר שירים מקריירות הסולו של אחת מחברות הלהקה, בעיקר מתוך אלבום הבכורה של ביונסה, *[[Dangerously in Love]]*. כמה הפסקות ביניים בין הלגים של סיבוב ההופעות אפשרו את החלפת התלבושות, שעוצבו כולן על ידי טינה נואלס, אמה של ביונסה.

## רשימת שירים
#"Say My Name"
#"Independent Women Part I"
#"No, No, No"
#"Bug a Boo"
#"Bills, Bills, Bills"
#"Bootylicious"
#""
#"Soldier"
#"Dilemma" (שיר של קלי רולנד)
#"Do You Know" (שיר של מישל ויליאמס)
#"Baby Boy" (שיר של ביונסה)
#"Naughty Girl" (שיר של ביונסה)
#"Cater 2 U"
#"Girl"
#"Free"
#"If"
#"Through With Love"
#"Bad Habit" (שיר של קלי רולנד)
#"Dangerously in Love 2" (שיר של ביונסה)
#"Crazy in Love" (שיר של ביונסה)
#"Survivor"
**הדרן**
#"Lose My Breath"

## קישורים חיצוניים

## הערות שוליים

קטגוריה:סיבובי הופעות מ-2005
קטגוריה:סיבובי הופעות של דסטיניז צ'יילד